****

**O B Č I N A**

**SLOVENSKA BISTRICA**

**O b č i n s k a u p r a v a**

Oddelek za družbene dejavnosti

Kolodvorska 10, 2310 Slovenska Bistrica

**telefon:** h.c. + 386 2 / 843 28 20, **fax:** + 386 2 / 843 28 50 **e-mail:**obcina@slov-bistrica.si

**uradna spletna stran**http://www.slovenska-bistrica.si

Občina Slovenska Bistrica, Oddelek za družbene dejavnosti, na osnovi Pravilnika o sofinanciranju društev upokojencev iz proračuna Občine Slovenska Bistrica (Ur.l.RS, št. 55/13, 34/15) obvešča društva upokojencev, da bo javni razpis za sofinanciranje društev upokojencev iz proračuna Občine Slovenska Bistrica v letu 2023 objavljen na spletnih straneh Občine Slovenska Bistrica, na naslovu: www.slovenska – bistrica.si.

Kandidati za sredstva tega razpisa se prijavijo na razpis z izpolnjenimi obrazci razpisne dokumentacije in z vsemi zahtevanimi prilogami.

Kandidati bodo lahko razpisno dokumentacijo prejeli v času **od 17. 4. 2023 do 3. 5. 2023** v sprejemni pisarni Občine Slovenska Bistrica, Kolodvorska ulica 10, 2310 Slovenska Bistrica. Razpisno dokumentacijo lahko zahtevajo tudi po elektronski pošti na naslov: obcina@slov-bistrica.si.

Razpisna dokumentacija bo od 17. 4. 2023 do 3. 5. 2023 objavljena tudi na spletni strani Občine Slovenska Bistrica, na naslovu: www.slovenska – bistrica.si.

**Način in rok oddaje:**

Prijavo z vsemi ustreznimi prilogami lahko pošljejo s priporočeno pošto ali oddajo osebno na naslov: OBČINA SLOVENSKA BISTRICA, Kolodvorska 10, 2310 Slovenska Bistrica.

Prijava mora biti podana v zapečateni kuverti. Na sprednji strani kuverte mora biti razviden pripis "RAZPIS – DRUŠTVA UPOKOJENCEV", na hrbtni strani pa naslov kandidata.

Prijave morajo biti predložene vložišču Občine Slovenska Bistrica **najkasneje do 3. 5. 2023.** Po tem roku prejete prijave se v postopku točkovanja in razdelitve sredstev ne upoštevajo.

**Kontakt:**

Vse dodatno potrebne informacije lahko kandidati pridobijo na naslednjem naslovu:

* Zlatka Mlakar, tel. 02/843 28 42, fax. 02/843 28 50, e-mail: zlatka.mlakar@slov-bistrica.si.

*Kandidatom priporočamo, da se za osebne konzultacije predhodno najavijo po telefonu.*

 **OBČINA SLOVENSKA BISTRICA**

 **Občinska uprava**

 **Oddelek za družbene dejavnosti**